cyanic-selkie/wikianc huggingface dataset:
Μουσεία Κρεμλίνου της Μόσχας
Πατριαρχικό μέγαρο και Εκκλησία των Δώδεκα Αποστόλων
Το 1450, ο Μητροπολίτης Ιωνάς έκτισε την Εκκλησία της Εναπόθεσης του Ιματίου της Παναγίας, ωστόσο μια πυρκαγιά το 1473 κατέστρεψε ολόκληρη την κατοικία. Οι αρχιτέκτονες του Πσκοφ έχτισαν μια νέα εκκλησία της εναπόθεσης του ιματίου της Παναγίας από το 1484 έως το 1485. Μια άλλη πυρκαγιά το 1626 κατέστρεψε την Πατριαρχική Αυλή και οι αναστηλώσεις ξεκίνησαν το 1643 επί Πατριάρχη Ιωσήφ. Εκεί κτίστηκαν οι θάλαμοι του Σταυρού, του Χρυσού, του Κελιού και του Θησαυροφυλακίου. Στην επόμενη περίοδο της ζωής του η Πατριαρχική Αυλή στο Κρεμλίνο ανακαινίστηκε από τον Πατριάρχη Νίκωνα, μέχρι να φύγει. Αργότερα Πατριάρχες ανακατασκεύασαν και διακόσμησαν το παλάτι σε διάφορους βαθμούς. Όταν το πατριαρχείο και οι θεσμοί της Ιεράς Συνόδου, βρισκόταν εκεί, το Συνοδικό Γραφείο της Μόσχας τον 18ο – 19ο αι. Μόλις το 1918 το Πατριαρχικό Μέγαρο μεταφέρθηκε στη δικαιοδοσία του μουσείου. Έκτοτε, το μουσείο έχει ξεκινήσει μια μακρά διαδικασία συντήρησης και αποκατάστασης των αρχικών εικόνων. Πρόσφατα το 2013, αποκαλύφθηκαν αρκετοί πίνακες του 17ου αι.
Εκκλησία της Εναπόθεσης του Ιματίου της Παναγίας
Η Εκκλησία της Εναπόθεσης του Ιματίου της Θεοτόκου βρίσκεται μεταξύ του Καθεδρικού Ναού της Κοιμήσεως της Θεοτόκου και της Αίθουσας των Όψεων. Για αιώνες, η εκκλησία ήταν μέρος του μητροπολιτικού οίκου και ιδιωτικό παρεκκλήσιο για Ρώσους Μητροπολίτες και Πατριάρχες.
Το κωδωνοστάσιο του Ιβάν του Μεγάλου.
Το κωδωνοστάσιο είναι το επίκεντρο του Κρεμλίνου, και βρίσκεται μεταξύ της πλατείας του καθεδρικού ναού και της πλατείας Iβανόφσκαγια. Το κωδωνοστάσιο χρειάστηκε περισσότερα από τριακόσια χρόνια για να ολοκληρωθεί και αποτελείται από το καμπαναριό «Ιβάν ο Μέγας», το καμπαναριό της Κοίμησης και το Παράρτημα του Φιλάρετου. Χτίστηκε από το 1505 έως το 1508 από τον Ιταλό αρχιτέκτονα Μπον Φριαζίν και υψώνεται στα 81 μ.. Κατά την υποχώρησή του από τη Μόσχα, ο στρατός του Ναπολέοντα Α΄ ανατίναξε το καμπαναριό, ωστόσο επέζησε, και μόνο το καμπαναριό και το παράρτημα του Φιλάρετου καταστράφηκαν. Αυτά ξανακτίστηκαν στις αρχικές τους διαστάσεις το 1814-1815. Το μνημείο της παλαιάς ρωσικής αρχιτεκτονικής στεγάζει το μουσείο αφιερωμένο στην ιστορία του αρχιτεκτονικού συνόλου του Κρεμλίνου της Μόσχας.
Διεθνείς συνεργασίες
Το Μουσείο του Κρεμλίνου της Μόσχας και το Διεθνές Μουσείο του Κάνσας συνεργάστηκαν για να μεταφέρουν ένα έκθεμα στο Tοπίκε, KS το 2002. Η έκθεση «Τσάροι: 400 έτη Αυτοκρατορικού Μεγαλείου» επρόκειτο να εκτεθεί στο μουσείο του Κάνσας. Το Κρεμλίνο μισθώνει τα εκθέματά του, έτσι ώστε οι άνθρωποι σε όλο τον κόσμο να έχουν την ευκαιρία να δουν τη ρωσική ιστορία.
Ακόμη και εντός της Ρωσίας, είναι δύσκολο για όλους να επισκεφτούν το Μουσείο του Κρεμλίνου. Το Κρατικό Ιστορικό και Πολιτιστικό Μουσείο-Αποθετήριο και το Κρατικό Μουσείο Πριμόρσκυ υπέγραψαν Συμφωνία Συνεργασίας το 2018, δηλώνοντας ότι το Μουσείο του Κρεμλίνου της Μόσχας θα επιτρέψει στο Κρατικό Κρατικό Μουσείο Πριμόρσκυ να εκθέσει ορισμένα από τα εκθέματά του για τα επόμενα πέντε χρόνια.
Εξωτερικοί σύνδεσμοι
Κατηγορία:Μνημεία Παγκόσμιας Κληρονομιάς στη Ρωσία *
Γουίλις Τάουερ
Το Γουίλις Τάουερ, (πρώην Σίαρς Τάουερ), είναι ουρανοξύστης στο Σικάγο. Έχει ύψος 442 μέτρων από τη γη και και διαθέτει 108 ορόφους. Όταν ολοκληρώθηκε η κατασκευή του, το 1973, ήταν το υψηλότερο κτήριο στον κόσμο, ξεπερνώντας τους Δίδυμους Πύργους της Νέας Υόρκης και διατήρησε το ρεκόρ αυτό για 25 χρόνια. Αυτή τη στιγμή, είναι το τρίτο υψηλότερο κτήριο των ΗΠΑ και το 23ο υψηλότερο του κόσμου, επίσης είναι το κτήριο με την υψηλότερη κεραία και αγγίζει τα 527 μέτρα.
Ιστορία
Το 1969, η εταιρεία Sears, Roebuck & Co ήταν ο μεγαλύτερος λιανέμπορος του κόσμου με 350.000 εργαζομένους. Η διοίκηση αποφάσισε να συγκεντρώσει τους υπαλλήλους της που ήταν διασπαρμένοι σε διάφορα γραφεία του Σικάγο σε ένα κτήριο, κοντά στη δυτική πλευρά του κέντρου της πόλης. Το έργο παραχωρήθηκε στην εταιρεία Skidmore, Owings and Merrill με επικεφαλής τον αρχιτέκτονα Bruce Graham και τον μηχανικό Fazlur Khan με σκοπό να κατασκευάσουν ένα από τα μεγαλύτερα κτήρια του κόσμου με χωρητικότητα 279.000 τ.μ. Δεδομένου ότι η Sears ανέμενε γρήγορη επέκταση των κτηριακών αναγκών της, αρχικά νοίκιασε τα περισσεύοντα πατώματα με την προοπτική να χρησιμοποιήσει ολόκληρη την κατασκευή στο μέλλον. Ωστόσο, το αρχικό σχέδιο δεν προέβλεπε 108 πατώματα, αλλά αρκετά λιγότερα. Στην κορυφή του ουρανοξύστη τοποθετήθηκαν κεραίες τηλεοπτικής και ραδιοφωνικής μετάδοσης. Το έργο χρηματοδοτήθηκε αποκλειστικά από την Sears και κόστισε περίπου 150 εκ. δολάρια εκείνης της εποχής, δηλαδή περίπου 1 δις. δολάρια του 2005. Τα πρώτα θεμέλια έπεσαν τον Απρίλη του 1971 και το έργο ολοκληρώθηκε τον Μάιο του 1973.
Το παρατηρητήριο
Στις 22 Ιουνίου 1974 άνοιξε στο κοινό το παρατηρητήριο του Γουίλις Τάουερ, που στέκεται στον 103ο όροφο (412 μέτρα από το έδαφος) και αποτελεί ένα από τους σπουδαιότερους τουριστικούς προορισμούς της Αμερικής, με περίπου 1.3 εκατ. επισκέψεις ετησίως. Η μεταφορά των ανθρώπων στην κορυφή γίνεται με ταχύτατους ανελκυστήρες εντός 1 μόλις λεπτού. Από τόσο ψηλά, οι επισκέπτες μπορούν εύκολα να αισθανθούν την ταλάντωση του κτηρίου όταν φυσάει. Η θέα από το παρατηρητήριο είναι απέραντη, παρέχοντας στους θεατές της δυνατότητα να κοιτάξουν ως και τις γειτονικές πολιτείες του Μίσιγκαν, του Ουισκόνσιν και της Ιντιάνα. Τον Ιανουάριο του 2009, οι νέοι ιδιοκτήτες επένδυσαν στην δημιουργία γυάλινων παραθύρων (μπαλκονιών) που επιτρέπουν στους θεατές να στέκονται, κυριολεκτικά, πάνω από τους δρόμους της πόλης. Η διεύθυνση του Γουίλις Τάουερ στο Σικάγο είναι 223 South Wacker Drive.
Εξωτερικοί σύνδεσμοι
Κατηγορία:Σικάγο Τάουερ, Σίαρς
Βραβεία Γουίλ Άισνερ
Τα βραβεία Γουίλ Άισνερ (αγγλικά: Will Eisner Awards) απονέμονται στα καλύτερα αμερικάνικα κόμικς. Η απονομή τους ξεκίνησε το 1988 μετά τη διακοπή των βραβείων Κίρμπυ (Kirby Awards). Η επιλογή των έργων γίνεται από επαγγελματίες δημιουργούς και απονέμονται στο φεστιβάλ San Diego Comic-Con International, που πραγματοποιείται στο Σαν Ντιέγκο της Καλιφόρνια. Το όνομά του είναι φόρος τιμής στον Αμερικανό κομίστα Γουίλ Άισνερ.
Παραπομπές
Κατηγορία:Βραβεία κόμικς
Λάμπερτ Β΄ του Εσμπαί
Ο Λάμπερτ Β΄, Lambert ΙΙ (669 - 741) από τον Οίκο των Μεροβιγγείων ήταν κόμης τού Εσμπαί (γαλλ. Hesbaye, γερμ. Haspengau).
Βιογραφία
Ήταν γιος τού Χρόντμπερτ Β΄, παλατινού κόμη και καγκελάριου της Νευστρίας (ή ίσως ενός ανώνυμου γιου του) και της Γκλισμόντας της Βαυαρίας. Μερικοί ιστορικοί προτείνουν για πατέρα του τον Βάρινους κόμη τού Πουατιέ και τού Παρισιού, μετέπειτα άγιο, αν και αυτό είναι λίγο πιθανό.
Όταν απεβίωσε τον διαδέχθηκε ο μόνος γιος του Ροβέρτος Α΄ ως κόμης τού Εσμπαί.
Οικογένεια
Νυμφεύτηκε μάλλον τη Χρότλιντ των Μεροβιγγείων, κόρη τού Θευδέριχου Γ΄ της Νευστρίας & Αυστρασίας (των Φράγκων) και είχε τέκνα:
Πηγές
Κατηγορία:Οίκος των Μεροβίγγειων
XPS
XPS είναι αρχικά που χρησιμοποιούνται για τα εξής:
Εθνική Ομάν (ποδόσφαιρο ανδρών)
Η εθνική ομάδα ποδοσφαίρου του Ομάν εκπροσωπεί το Ομάν στις διεθνείς διοργανώσεις. Τελεί υπό τον έλεγχο της Ποδοσφαιρικής Ομοσπονδίας Ομάν. Έδρα της ομάδας είναι το Αθλητικό Συγκρότημα Σουλτάν Καμπούς.
Ιστορία
Δεν προκρίθηκε σε τελική φάση στο Παγκόσμιο Κύπελλο Ποδοσφαίρου, αλλά μετείχε στο Ασιατικό Κύπελλο Εθνών Ποδοσφαίρου το 2004, 2007 και 2015. Επίσης, συμμετείχε στον τελικό του Κυπέλλου Εθνών του Κόλπου τρεις φορές, κατακτώντας το την τρίτη φορά.
Στάδιο
Έδρα της εθνικής ομάδας είναι το Αθλητικό Συγκρότημα Σουλτάν Καμπούς, χωρητικότητας 34.000 θεατών, που βρίσκεται στο Μουσκάτ.
Εξωτερικοί σύνδεσμοι
Κατηγορία:Ποδόσφαιρο στο Ομάν Κατηγορία:Εθνικές ομάδες ποδοσφαίρου Ασίας
Λόλα (ταινία, 1964)
Η Λόλα, γνωστή και ως Λόλα της Τρούμπας, είναι δραματική ταινία του ελληνικού κινηματογράφου παραγωγής 1964 σε σενάριο Ηλία Λυμπερόπουλου και σκηνοθεσία Ντίνου Δημόπουλου.
Πλοκή
Το κυρίαρχο μοτίβο της ταινίας είναι η πειραιώτικη Τρούμπα με τα νυχτερινά της μαγαζιά και τον υπόκοσμό της. Μέσα σε αυτήν την ατμόσφαιρα, ο Άρης (Νίκος Κούρκουλος) βγαίνει από τη φυλακή και επιστρέφει σ' ένα καμπαρέ της Τρούμπας για να ξεκαθαρίσει παλιούς λογαριασμούς με μια συμμορία που του έστησε άσχημο παιχνίδι και τον έστειλε για τρία χρόνια στη φυλακή. Θέλει επίσης να σιγουρευτεί αν η Λόλα (Τζένη Καρέζη), μια γυναίκα ελευθέρων ηθών με την οποία είχε ερωτική σχέση, ήταν μεταξύ των προσώπων που τον πρόδωσαν. Στο μεταξύ, ο Στέλιος (Διονύσης Παπαγιαννόπουλος), αρχηγός της συμμορίας και ιδιοκτήτης του καμπαρέ, κρατά κοντά του τη Λόλα, με την οποία είναι ερωτευμένος. Στην ιστορία εμπλέκεται καθοριστικά κι ένας γέρος δεσμοφύλακας του Άρη (Παντελής Ζερβός), που στο τέλος αποδεικνύεται ότι είναι ο πατέρας της Λόλας.
Ο Στέλιος, για να ξεφορτωθεί τον Άρη και να έχει ελεύθερο το πεδίο με τη Λόλα, πληρώνει τον Μαύρο (Σπύρος Καλογήρου), έναν μπράβο του, για να σκοτώσει τον Άρη. Παράλληλα, βάζει κάποιους άλλους να απαγάγουν τη Λόλα, ασκώντας μεγαλύτερη ψυχολογική πίεση στον Άρη. Όταν έρχεται η ώρα της τελικής μονομαχίας ανάμεσα στον Άρη και τον Μαύρο, ο γέρος δεσμοφύλακας είναι αυτός που θα εξοντώσει τον κακό αρχηγό της συμμορίας, προκειμένου να γλιτώσει από την κατηγορία του φόνου τον Άρη, ο οποίος είναι ο μελλοντικός γαμπρός του.
Παραγωγή και παραλειπόμενα
Η ταινία ήταν μία από τις λεγόμενες εμπορικές του ελληνικού κινηματογράφου, που την εποχή της προβολής της βρισκόταν στο ζενίθ της παραγωγικότητάς του. Στην πρώτη της προβολή στους κινηματογράφους της Αθήνας και του Πειραιά έκοψε 313.822 εισιτήρια, κατατασσόμενη στην 8η θέση ανάμεσα στις 92 ελληνικές ταινίες της περιόδου 1963-64. Η πρεμιέρα της Λόλας πραγματοποιήθηκε στις 17 Φεβρουαρίου 1964, ενώ η ταινία κυκλοφόρησε και με τη μορφή ντιβιντί στις 4 Μαΐου 2010.
Λόγω των κινδύνων που ελλόχευαν στην κακόφημη περιοχή της Τρούμπας εκείνη την εποχή, για τα γυρίσματα στήθηκαν ειδικά σκηνικά υψηλού κόστους. Αυτά τα σκηνικά είχαν στηθεί έξω από το στούντιο της Φίνος Φιλμ, δίπλα στο τσιμεντάδικο «Άτλας».
Στην ταινία τραγουδούν η πρωταγωνίστρια Τζένη Καρέζη ("Δεν έχει αρχή"), το καλλιτεχνικό ζευγάρι Πάνος Γαβαλάς και Ρία Κούρτη ("Όνειρο δεμένο"), καθώς και σε πρώτη εμφάνιση η Βίκυ Μοσχολιού ("Του ήλιου σβήστηκε το φως"). Αρχικά, για το τραγούδι αυτό ο Σταύρος Ξαρχάκος προόριζε την Καίτη Γκρέυ, η οποία δεν μπόρεσε να συμμετάσχει, οπότε αντικαταστάθηκε από τη νεαρή Βίκυ Μοσχολιού.
Χαρακτηριστική ατάκα της ταινίας που άντεξε στο χρόνο ήταν το «Πολλά τα λεφτά Άρη», που απευθύνει ο Σπύρος Καλογήρου στον Νίκο Κούρκουλο.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1964 Κατηγορία:Ελληνόφωνες ταινίες Κατηγορία:Ελληνικές δραματικές κωμικές ταινίες Κατηγορία:Ελληνικές αισθηματικές ταινίες Κατηγορία:Ελληνικές ταινίες δράσης Κατηγορία:Ταινίες σε σκηνοθεσία Ντίνου Δημόπουλου Κατηγορία:Σενάρια του Ηλία Λυμπερόπουλου Κατηγορία:Ταινίες με μουσική σύνθεση Σταύρου Ξαρχάκου Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Φίνος Φιλμ Κατηγορία:Ταινίες σχετικά με την πορνεία Κατηγορία:Ελληνικές ασπρόμαυρες ταινίες
Πανελλήνιο πρωτάθλημα στίβου ανδρών 1911
Το Ι΄ Πανελλήνιο πρωτάθλημα στίβου ανδρών, με διοργανωτή τον ΣΕΓΑΣ, διεξήχθη στο Παναθηναϊκό Στάδιο από τις 14 ως τις 16 Απριλίου 1911. Στις 17 Απριλίου έγιναν οι απονομές. Πολυνίκης ήταν ο Πανελλήνιος Γ.Σ. που κατέκτησε το επαμειβόμενο τρόπαιο της Νίκης του Παιωνίου. Αντιθέτως, στο Πανελλήνιο πρωτάθλημα ανώμαλου δρόμου ανδρών νικητής αναδείχθηκε ο Εθνικός Γ.Σ. και κατέκτησε το επαμειβόμενο κύπελλο του βασιλιά της Ιταλίας Βίκτωρος Εμμανουήλ. Δόθηκαν βραβεία στους τρεις πρώτους κάθε αγωνίσματος: μετάλλιο, δίπλωμα και κλαδί δάφνης.
Χρονικό των αγώνων
Παρουσία αρκετού πλήθους θεατών από την πρώτη μέρα διεξήχθη το Πανελλήνιο πρωτάθλημα του 1911: "Με ασυνήθη κοσμοσυρροήν ήρξαντο χθες εις το Στάδιον οι Πανελλήνιοι Αγώνες... Την τρίτην ώραν το Στάδιον κατελήφθη σχεδόν κατά το ήμισυ", έγραφε ο τύπος. Σε αυτό βοήθησε και η χαμηλή τιμή του εισιτηρίου που ορίστηκε σε 20 λεπτά για το άνω διάζωμα και σε 50 λεπτά για το κάτω διάζωμα εκτός από λίγες διακεκριμένες αριθμημένες θέσεις που είχε 2 δραχμές. Από πλευράς επισήμων παρέστησαν ο πρωθυπουργός Ελευθέριος Βενιζέλος, ο πρόεδρος της Βουλής Στράτος και οι υπουργοί Παιδείας Αλεξανδρής και Δικαιοσύνης Δημητρακόπουλος. Επίσης, παρέστησαν Άγγλοι και Γάλλοι στρατιωτικοί και διπλωμάτες. Δεν παρέστησαν μέλη της βασιλικής οικογένειας ούτε στις απονομές.
Υπήρξε αρκετά μεγάλη συμμετοχή αθλητών και συλλόγων από την πρωτεύουσα, επαρχιακές πόλεις (Πάτρα, Βόλος, Τρίκαλα, Βούρβουρα Αρκαδίας) και ομογενειακούς συλλόγους (Σμύρνη, Αλεξάνδρεια). Μετείχαν συνολικά αθλητές από 17 σωματεία και την τελευταία ημέρα των αγώνων ο ΣΕΓΑΣ τους παρέθεσε δείπνο στο "Ακταίον". Όμως, ηχηρή ήταν η απουσία του ουσιαστικού πρωταθλητή στίβου του 1910 Εθνικού Γ.Σ. (τυπικά πολυνίκης το 1910 είχε αναδειχθεί ο Πανελλήνιος με την προσμέτρηση και της πάλης), κάτι που επέτρεψε στον Πανελλήνιο να κατακτήσει σχετικά εύκολα τον τίτλο, αν και ορισμένοι αθλητές του Εθνικού αγωνίστηκαν με τα χρώματα του ΑΟ Διαγόρα.
Αλυτάρχης των αγώνων ορίστηκε ο ολυμπιονίκης Γεώργιος Ορφανίδης. Στον κανονισμό των αγώνων προστέθηκε μια καινοτομία: στις ρίψεις και στα άλματα στην τελική κατάταξη υπολογίζονταν και οι επιδόσεις των προκριματικών:
Κατάταξη
* Στις συνολικές νίκες των συλλόγων προσμετρήθηκε μόνο το αποτέλεσμα του τελικού της ελληνορωμαϊκής πάλης, όχι των επιμέρους τριών κατηγοριών βάρους. Μια κοινή πρώτη νίκη είχαν ο Πανελλήνιος με τον Ο.Φ. Αλεξανδρείας στο άλμα εις ύψος, όπως και άλλοι σύλλογοι σε δεύτερες και τρίτες θέσεις άλλων αγωνισμάτων.
Αναφορές
Ανδρων Κατηγορία:Στίβος το 1911 Κατηγορία:Διοργανώσεις στίβου στην Αθήνα
Xiaomi
Η Xiaomi (Κινέζικα: 小米科技, προφέρεται Σιαόμι,, κυριολεκτικά σημαίνει Τεχνολογία Κεχρί ) είναι ιδιωτική Κινέζικη εταιρία τεχνολογίας, με έδρα στο Πεκίνο. Η Xiaomi ιδρύθηκε το 2010, ενώ το 2011 κυκλοφόρησε το πρώτο της κινητό τηλέφωνο. Το 2015 ήταν ήδη η τέταρτη μεγαλύτερη κατασκευάστρια εταιρία έξυπνων τηλεφώνων στον κόσμο. Σχεδιάζει, κατασκευάζει και πουλάει έξυπνα τηλέφωνα, φορητούς υπολογιστές, τάμπλετ, τηλεοράσεις και πλήθος άλλων ηλεκτρονικών προϊόντων. Η εταιρία απασχολεί πάνω από 8.000 εργαζόμενους σε Κίνα, Ινδία, Μαλαισία και Σιγκαπούρη, ενώ επεκτείνεται και σε άλλες χώρες όπως η Ινδονησία, οι Φιλιππίνες, η Νότια Αφρική και η Βραζιλία.
Από το 2016, προϊόντα της Xiaomi εισάγονται στην ελληνική αγορά και από τον όμιλο Info Quest Holdings.
Σύμφωνα με την IDC, τον Οκτώβριο του 2014 η Xiaomi ήταν ο τρίτος μεγαλύτερος κατασκευαστής έξυπνων τηλεφώνων στον κόσμο, ακολουθώντας τη Samsung και την Apple Inc. και ακολούθησε η Lenovo και η LG. Η Xiaomi έγινε ο μεγαλύτερος πωλητής έξυπνων τηλεφώνων στην Κίνα το 2014, έχοντας ξεπεράσει τη Samsung, σύμφωνα με έκθεση της IDC.
Η Xiaomi είναι η τέταρτη πιο πολύτιμη νεοφυής τεχνολογίας στον κόσμο, αφού έλαβε χρηματοδότηση ύψους 1,1 δισ. Δολαρίων από επενδυτές, καθιστώντας την αποτίμηση της Xiaomi μεγαλύτερη από 46 δισεκατομμύρια δολάρια ΗΠΑ. Η Xiaomi εισήλθε στην ινδική αγορά τον Ιούλιο του 2014 μέσω του Flipkart.com και εισήλθε στην αγορά του Μπαγκλαντές μέσω της Solar Electro Bangladesh Limited τον Αύγουστο του 2016.
2012-2014
Τον Αύγουστο του 2012, η Xiaomi ανακοίνωσε το έξυπνο τηλέφωνο Xiaomi Mi2. Το τηλέφωνο τροφοδοτήθηκε από το Snapdragon S4 Pro της Qualcomm, APQ8064, τετραπύρηνο κύκλωμα Krait 1,5 GHz που διαθέτει 2 GB μνήμης RAM και GPU Adreno 320. Η εταιρεία δήλωσε στις 24 Σεπτεμβρίου 2013 ότι η εταιρεία είχε πωλήσει πάνω από 10 εκατομμύρια συσκευές Mi2 τους τελευταίους 11 μήνες. Τα έξυπνα τηλέφωνα Mi-2 πωλήθηκαν από προμηθευτές ασύρματων κινητών τηλεφώνων στην Αυστραλία, την Ευρώπη, τη Νέα Ζηλανδία, το Ηνωμένο Βασίλειο και τις ΗΠΑ. Στις 5 Σεπτεμβρίου 2013, ο διευθύνων σύμβουλος της Xiaomi Λέι Τσουν ανακοίνωσε ότι σχεδιάζει να παρουσιάσει τρισδιάστατη έξυπνη τηλεόραση 47 ιντσών, η οποία θα συναρμολογηθεί από τον κατασκευαστή της Sony TV Wistron Corporation της Ταϊβάν. Η εταιρεία εξήγησε την επιλογή να επωφεληθεί από την ικανότητα της Wistron ως προμηθευτή της Sony [38]. Τον Σεπτέμβριο του 2013, η Xiaomi ανακοίνωσε το κινητό της Mi3 με έκδοση Snapdragon 800 (MSM8974AB) και άλλη από το chipset της σειράς Tegra 4 της NVIDIA. [39] Ένα τετραπύρηνο κύκλωμα Krait 2,3 GHz που διαθέτει 2 GB μνήμης RAM και το Adreno 330 GPU. [40] Στις 25 Σεπτεμβρίου 2013, η Xiaomi ανακοίνωσε την πρόθεσή της να ανοίξει το πρώτο της κέντρο εξυπηρέτησης στο Πεκίνο [41]. Μέχρι τον Οκτώβριο του 2013, η Xiaomi αναφέρθηκε ως η πέμπτη πιο διαδεδομένη μάρκα smartphone στην Κίνα. [42] Το 2013, το πρώτο εξάμηνο του 2014 πώλησε 18,7 εκατομμύρια έξυπνα τηλέφωνα, [43] και 26,1 εκατομμύρια.
Το 2014 η Xiaomi ανακοίνωσε την επέκτασή της εκτός Κίνας, με την πρώτη στάση στη Σιγκαπούρη. Το διεθνές αρχηγείο, το οποίο θα συντονίζει όλες τις δραστηριότητες, συμπεριλαμβανομένων των μελλοντικών εγκαινίων προϊόντων στην περιοχή, θα δημιουργηθεί επίσης [45]. Το τηλέφωνο Redmi και Mi3 της Xiaomi πρωτοκυκλοφόρησε στη Σιγκαπούρη στις 21 Φεβρουαρίου - 7 Μαρτίου 2014. [46] [47] Στις 7 Μαρτίου, οι παρτίδες Xiaomi Mi3 εξαντλήθηκαν εντός 2 λεπτών από την πώληση της ημέρας έναρξης στη Σιγκαπούρη. [48] Μετά τη Σιγκαπούρη, η εταιρεία ξεκίνησε στη Μαλαισία, τις Φιλιππίνες και την Ινδία [49] και είχε προγραμματίσει να εισέλθει στους επόμενους μήνες στην Ινδονησία, την Ταϊλάνδη, τη Ρωσία, την Τουρκία, τη Βραζιλία και το Μεξικό. Στις 17 Μαρτίου 2014, η Redmi Note phablet (γνωστή ως HongMi Σημείωση σε μερικές ασιατικές αγορές) ανακοινώθηκε από τον CEO της Xiaomi Lei Jun.Το Redmi Note διαθέτει οθόνη HD 5,5 ιντσών με τεχνολογία OGS και επεξεργαστή octa-core από την MediaTek. ] Υπάρχουν δύο παραλλαγές της σημείωσης Redmi, μία με 1 GB μνήμης RAM και 8 GB εσωτερικής αποθήκευσης. και το άλλο με 2 GB μνήμης RAM και 16 GB εσωτερικής αποθήκευσης. Διατέθηκε για προ-παραγγελία στις 19 Μαρτίου αποκλειστικά μέσω κινητής εφαρμογής από την Tencent. ] Τον Απρίλιο του 2014 η Xiaomi αγόρασε τον τομέα του Internet mi.com για ένα ρεκόρ 3,6 εκατομμυρίων δολαρίων ΗΠΑ, το πιο ακριβό όνομα τομέα που αγόρασε ποτέ στην Κίνα, αντικαθιστώντας το xiaomi.com ως το επίσημο τομέα της Xiaomi. Στο Q2 του 2014, η Xiaomi έστειλε 15 εκατομμύρια συσκευές, 14 τοις εκατό της αγοράς της Κίνας, ενώ η Samsung έστειλε λίγο περισσότερο από 13 εκατομμύρια. [54] Μέχρι τον Ιούλιο του 2014, είχε πωλήσει 57,36 εκατομμύρια τηλέφωνα. [55] Τον Νοέμβριο του 2014, η Xiaomi δήλωσε ότι θα επενδύσει 1 δισεκατομμύριο δολάρια σε κτίριο τηλεοπτικού περιεχομένου.
Τον Δεκέμβριο του 2014, η Xiaomi ολοκλήρωσε ένα γύρο χρηματοδότησης μετοχικού κεφαλαίου, με επικεφαλής το τεχνολογικό ταμείο All-Stars Investment Limited του Χονγκ Κονγκ, ένα κεφάλαιο του πρώην αναλυτή της Morgan Stanley, Ρίτσαρντ Τσι, το οποίο αυξήθηκε πάνω από 1 δισεκατομμύριο δολάρια ΗΠΑ. μια από τις πιο πολύτιμες εταιρείες ιδιωτικής τεχνολογίας στον κόσμο.
2015
Τον Απρίλιο του 2015, η Xiaomi ανακοίνωσε ότι θα κάνει τις συσκευές Mi διαθέσιμες μέσω δύο σημαντικών ιστότοπων ηλεκτρονικού εμπορίου της Ινδίας και μέσω καταστημάτων λιανικής πώλησης για πρώτη φορά [60].
Στις 23 Απριλίου 2015, ο διευθύνων σύμβουλος της Xiaomi Λέι Τζουν και ο αντιπρόεδρος Χούγκο Μπάρα συναντήθηκαν για να ανακοινώσουν ένα νέο έξυπνο τηλέφωνο με το όνομα Mi 4i στην Ινδία, το πρώτο τηλέφωνο που ξεκίνησε στην Ινδία πριν από οποιαδήποτε άλλη χώρα. Το Mi Band ξεκίνησε στην ίδια εκδήλωση.
2016
Στις 24 Φεβρουαρίου 2016, η Xiaomi ξεκίνησε το Mi 5 με το Qualcomm Snapdragon 820. Έχει μια αποδοτική οθόνη 5.15 ιντσών Full HD 1080p με τεχνολογία οπίσθιου φωτισμού 16 LED που δίνει φωτεινότητα 600 nits. Υπάρχουν μοντέλα σε μαύρες, λευκές και χρυσές θήκες και διαθέσιμη αποθήκευση 32 GB, 64 GB και 128 GB. Στις 10 Μαΐου 2016, η Xiaomi κυκλοφόρησε το Mi Max με τον επεξεργαστή Qualcomm Snapdragon 650/652. Έχει μια οικονομικά αποδοτική οθόνη 6.4 ιντσών Full HD 108
MIUI
thumb|Το λογότυπο του MIUI Το MIUI είναι ένα υλικολογισμικό Android για τα έξυπνα τηλέφωνα και ταμπλέτες που βασίζονται στο λειτουργικό σύστημα Android ανοιχτού κώδικα. Διατίθεται σε συσκευές Xiaomi καθώς και σε συσκευές άλλων εταιρειών. Είναι το παλαιότερο γνωστό προϊόν της Xiaomi. Η σταθερή παγκόσμια παραλλαγή του MIUI 8 ξεκίνησε να κυκλοφορεί στις 23 Αυγούστου 2016 και η MIUI 9 Developer Variant, η οποία θα κυκλοφορούσε σταθερή στις 2 Νοεμβρίου 2017, είναι η τελευταία επανάληψη αυτού του λειτουργικού συστήματος που βασίζεται στο Android 4.4 Kit Kat μέχρι το 7.1 Nougat. Τον Δεκέμβριο του 2018 η MIUI διέθεσε στην αγορά την έκδοση MIUI 10 για όλα τα μοντέλα Xiaomi που υποστηρίζει.
Το λογισμικό MIUI των Xiaomi κυκλοφορεί σε δύο εκδόσεις. Στην έκδοση CN και στην έκδοση Global. Η έκδοση CN διατίθεται στα μοντέλα που κυκλοφορούν στην κινεζική αγορά με περιορισμούς στο λογισμικό, δηλαδή δεν διαθέτει play store και εφαρμογές Google. Η έκδοση Global είναι εγκατεστημένη στα κινητά που κυκλοφορούν σε όλο τον κόσμο. Δεν έχουν κάποιους περιορισμούς στην λειτουργία του λογισμικού, διαθέτουν playstore, εφαρμογές Google και όλες τις διαθέσιμες γλώσσες σε ολόκληρο τον κόσμο.
1602 Ιντιάνα
Η Ιντιάνα (Indiana) είναι ένας αστεροειδής που περιφέρεται στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1950 από το Πρόγραμμα Αστεροειδών Ιντιάνα με παρατηρήσεις από το Αστεροσκοπείο Goethe Link, και πήρε το όνομά της από την αμερικανική πολιτεία Ιντιάνα.
Φυσικά χαρακτηριστικά
Ο φασματικός τύπος της Ιντιάνα είναι S (λιθώδης). Η Ιντιάνα περιστρέφεται γύρω από τον εαυτό της μία φορά κάθε 2,601 ώρες. Τα υπόλοιπα φυσικά χαρακτηριστικά της είναι άγνωστα.
Εξωτερικοί σύνδεσμοι
Ιντιανα
Φαρμπάουτι (δορυφόρος)
Ο Φαρμπάουτι (αγγλικά: Farbauti) ή Κρόνος XL (Saturn XL) είναι ένας φυσικός δορυφόρος του πλανήτη Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ, Jan Kleyna και Μπράιαν Μάρσντεν στις 4 Μαΐου του 2005, ύστερα από παρατηρήσεις στο διάστημα μεταξύ 12 Δεκεμβρίου 2004 και 9 Μαρτίου 2005 και του δόθηκε η προσωρινή ονομασία S/2004 S 9.
Έχει περίπου 5 χιλιόμετρα διάμετρο και περιφέρεται γύρω από τον Κρόνο σε μέση απόσταση 20.291.000 χλμ. σε 1.079,099 ημέρες, σχηματίζοντας κλίση 58° προς την Εκλειπτική (131° προς τον Ισημερινό του Κρόνου), με ανάδρομη φορά και εκκεντρότητα 0,209.
Πήρε το όνομά του, τον Απρίλιο του 2007 από τον Φαρμπάουτι (Fárbauti), ένα γίγαντα της Σκανδιναβικής μυθολογίας, πατέρα του Λόκι.
Εξωτερικοί σύνδεσμοι
Κατηγορία:Φυσικοί δορυφόροι Κρόνου
Αλέξης Εύβοιας
Ο Αλέξης είναι ημιορεινό χωριό στη νότια Εύβοια και την Περιφερειακή Ενότητα Εύβοιας σε υψόμετρο 200 μέτρα. Το χωριό απέχει 7 χλμ. Β.-ΒΑ. από το Μαρμάρι, 16 χλμ. ΒΔ. από την Κάρυστο (έδρα δήμου) και 110 χλμ. ΝΑ. από την Χαλκίδα. Αναφέρεται επίσημα, μετά την ενσωμάτωση της Εύβοιας, το 1835 να προσαρτάται στον τότε δήμο Καρύστου. Σύμφωνα με το πρόγραμμα Καλλικράτης, μαζί με το Παραδείσι και τα Χάνια αποτελούν την τοπική κοινότητα Παραδεισίου που υπάγεται στη δημοτική ενότητα Μαρμαρίου του Δήμου Καρύστου και σύμφωνα με την απογραφή του 2011 έχει 44 κατοίκους.
Πηγές
Κατηγορία:Χωριά του νομού Εύβοιας Κατηγορία:Δήμος Καρύστου
Κουρκουλοί Εύβοιας
Οι Κουρκουλοί Εύβοιας είναι χωριό στο Δήμο Μαντουδίου–Λίμνης–Αγίας Άννας της Περιφερειακής Ενότητας Εύβοιας.
Θέση
Είναι ορεινό, παραδοσιακό χωριό στους πρόποδες του Ξηρού όρους στα 417 μέτρα υψόμετρο. Το χωριό βρίσκεται 75 χιλιόμετρα από την Χαλκίδα, 11 χιλιόμετρα από τη Λίμνη Ευβοίας και 44 χιλιόμετρα από την Ιστιαία. Οι κάτοικοι είναι αγρότες και ασκούν επαγγέλματα που σχετίζονται με το δάσος.
Γενικά στοιχεία
Τον Αύγουστο του 2021 μεγάλη πυρκαγιά που εκδηλώθηκε σε όλη την βορειοκεντρική Εύβοια, κατέκαψε σχεδόν όλο το δάσος της περιοχής και τα αγροκτήματα.
Εξωτερικοί σύνδεσμοι
Κατηγορία:Δήμος Μαντουδίου - Λίμνης - Αγίας Άννας Κατηγορία:Χωριά του νομού Εύβοιας
Αρχοντικό Μπενιζέλου
thumb|250px|Το Αρχοντικό Μπενιζέλου στην Πλάκα, πατρογονικό της Αγίας Φιλοθέης, η είσοδος από την Ανδριανού, πριν από την ανακαίνιση
Το Αρχοντικό Μπενιζέλου στην οδό Αδριανού 96 στην Πλάκα, τυπικό δείγμα αστικής αρχιτεκτονικής της προεπαναστατικής Αθήνας (15ος - 16ος αι.) και προγονικό σπίτι της Αγίας Φιλοθέης της Αθηναίας, είναι το πιο παλιό σπίτι της πρωτεύουσας. Ανήκε στην αριστοκρατική οικογένεια του Αθηναίου άρχοντα Άγγελου Μπενιζέλου, που ήλκε την καταγωγή της από βυζαντινό οίκο. Ο Άγγελος Μπενιζέλος γεννήθηκε περί το 1490 και ήταν πατέρας της Ρεγούλας ή Ρηγούλας Μπενιζέλου, της μετέπειτα μοναχής και αγίας Φιλοθέης της Αθηναίας (1522 - 1589).
Η Ρεγούλα Μπενιζέλου ήταν μοναχοκόρη του Άγγελου Μπενιζέλου και της Σηρίγης Παλαιολογίνας. Σε πολύ νεαρή ηλικία παντρεύτηκε τον κατά πολύ μεγαλύτερό της προύχοντα Ανδρέα Χειλά. Μετά από τρία χρόνια συζυγικού βίου, η Ρεγούλα Μπανιζέλου εχήρευσε και "διέτριβε του λοιπού εις το πατρικόν της οσπήτιον προς ένα και μόνον σκοπόν αφορώσα αγαθοεργίες". Σε σύντομο χρονικό διάστημα, το 1551, έγινε μοναχή με το μοναχικό όνομα Φιλοθέη.
Το χριστιανικό και ανθρωπιστικό έργο της μοναχής Φιλοθέης προκάλεσε την οργή των Τούρκων, οι οποίοι κατά τη νύκτα της 2ας Οκτωβρίου 1588 την συνέλαβαν στο Μετόχι του Αγίου Ανδρέα στα Πατήσια επί της σημερινής οδού Λευκωσίας, όπου οι μοναχές τελούσαν ολονυκτία στη μνήμη του Διονυσίου του Αρεοπαγίτου, πολιούχου των Αθηνών, την βασάνισαν και από τα πολλά τραύματά της πέθανε στις 19 Φεβρουαρίου 1589.
Το σκήνωμά της βρίσκεται σήμερα στον Μητροπολιτικό Ναό Αθηνών.
Το Αρχοντικό του Μπενιζέλου όπου έζησε η Αγία Φιλοθέη, κηρύχθηκε διατηρητέο μνημείο, αποκαταστάθηκε με μέριμνα της Αρχιεπισκοπής Αθηνών υπό την επίβλεψη του Υπουργείου Πολιτισμού και είναι σήμερα επισκέψιμο.
Είναι μια διώροφη κατασκευή με χαγιάτι, κατά τα πρότυπα του μεταβυζαντινού σπιτιού, με ένα πηγάδι στην μπροστινή αυλή του, ενώ στην πίσω αυλή διέθετε ελαιοτριβείο και πατητήρι που σώζονται μέχρι σήμερα.
Παραπομπές
Μπενιζελου * Κατηγορία:Πλάκα
Άδανα
Τα Άδανα της Κιλικίας (τουρκικά Adana, ) είναι πόλη της νότιας Τουρκίας. Έχει 1.715.226 κατοίκους (εκτίμηση 2018) και είναι η 5η σε πληθυσμό πόλη της χώρας. Η πόλη πήρε πιθανώς την ονομασία της από το μυθολογικό βασιλιά Δαναό και την αρχαία ομώνυμη ελληνική φυλή. Στην ελληνιστική εποχή ήταν γνωστή κι ως Ἀντιόχεια τῆς Κιλικίας.
Ιστορία
Τα Άδανα θεωρούνται η αρχαιότερη πόλη της Κιλικίας. Κατοικούμενη διαδοχικά από τη Νεολιθική εποχή, θεωρείται μια από τις αρχαιότερες συνεχόμενα κατοικούμενες πόλεις του κόσμου.
Αναφέρεται για πρώτη φορά ως Adaniia στα αρχεία της Χαττούσα, πρωτεύουσας των Χετταίων, το 1510 - 1485 π.Χ.
Την περίοδο του βασιλιά των Χετταίων Τελιπίνου (15ος αιώνας π.Χ.) τα Άδανα εμφανίζονται ως βασίλειο που ελέγχει όλη την Κιλικία.
Ως ιδρυτής της πόλεως αναφέρεται ο μυθικός Άδανος.
Ο Αντίοχος Δ΄ είχε μετονομάσει προσωρινά την πόλη σε Αντιόχεια (της Κιλικίας ή Αντιόχεια η προς Σάρο). Αυτό μαρτυρείται από σωζόμενα νομίσματα που φέρουν στη μία όψη προσωπογραφία του Βασιλέως με την επιγραφή ΑΝΤΙΟΧΕΩΝ ΤΩΝ ΠΡΟΣ ΤΩ ΣΑΡΩ και στην άλλη παραστάσεις θεών.
Πιστεύεται ότι το όνομα της πόλης σχετίζεται με τους Δαναούς.
Παραπομπές
thumb|350px|left|Άδανα. Άποψη της πόλης με την λίμνη
Κατηγορία:Ασιατικές πόλεις της Τουρκίας Κατηγορία:Αντιόχεια Κατηγορία:Αρχαίες πόλεις της Κιλικίας
Ζακ Καρύ
Ο Ζακ Καρύ (Jacques Carrey, 12 Ιανουαρίου 1649 - 18 Φεβρουαρίου 1726) ήταν Γάλλος ζωγράφος και σκιτσογράφος. Είναι γνωστός για τα σκίτσα που έκανε το 1674 απεικονίζοντας πιστά τον Παρθενώνα λίγο πριν καταστραφεί από την έκρηξη του Μοροζίνι.
Βιογραφία
Γεννήθηκε στις 12 Ιανουαρίου 1649 στην Τρουά (Troyes). Μαθήτευσε στον Σαρλ Λε Μπρεν (Charles Le Brun), τον βασιλικό ζωγράφο της αυλής του Λουδοβίκου ΙΔ'. Ο διδάσκαλός του τον πρότεινε για να συνοδεύσει μαζί με άλλους νεαρούς μαθητευόμενους τον διπλωμάτη και συλλέκτη αρχαιοτήτων Σαρλ Ανρί Φρανσουά Ολιέ ντε Νουαντέλ (Charles-Henri-François Olier de Nointel) που διατελούσε ως γαλλικός απεσταλμένος στην Υψηλή Πύλη στην Κωνσταντινούπολη. Αποστολή του Καρύ ήταν η ακριβής και λεπτομερής αντιγραφή των σημαντικότερων κτιρίων. Στα έτη 1670 με 1679 ο Καρύ έφτιαξε περίπου 500 σχέδια ζωγραφικής, απαθανατίζοντας την καθημερινή ζωή στην Οθωμανική Αυτοκρατορία στην Ελλάδα, Μικρά Ασία και Παλαιστίνη. Απεβίωσε στις 18 Φεβρουαρίου 1726 στην γενέτειρά του. Τα έργα του φιλοξενούνται στο Μουσείο του Λούβρου.
Πηγές
Κατηγορία:Γάλλοι ζωγράφοι Κατηγορία:Σχεδιαστές
Διεθνής Ερασιτεχνική Ένωση Ποδοσφαίρου
Η Διεθνής Ερασιτεχνική Ένωση Ποδοσφαίρου (γαλλικά: Union Internationale Amateur de Football Association ή UIAFA) ήταν ένωση διεθνών οργανισμών, με έτος ίδρυσης το 1909, ρόλος της οποίας ήταν η διαχείριση και η ανάπτυξη του ποδοσφαίρου ανά τον κόσμο.
Περιελάμβανε αρχικά γαλλικούς, αγγλικούς και βοημικούς οργανισμούς, ενώ επίσης ήταν υπεύθυνη για την διοργάνωση του πρώτου Ευρωπαϊκού Πρωταθλήματος Ποδοσφαίρου Εθνών, το 1911. Το συγκεκριμένο πρωτάθλημα, το οποίο διεξήχθη παράλληλα με την Διεθνή Έκθεση Βόρειας Γαλλίας στο Ρουμπαί, ολοκληρώθηκε με τη νίκη της Εθνικής Βοημίας.
Παρά το γεγονός πως σύντομα επεκτάθηκε στην Ελβετία και το Βέλγιο, η UIAFA σταδιακά έχασε την επιρροή της, λόγω της σταδιακής εμφάνισης της Διεθνούς Ομοσπονδίας Ποδοσφαίρου, προτού διαλυθεί επίσημα το 1912.
Πηγές
Ποδοσφαιρο
Η κραυγή της πόλης
μικρογραφία|304x304εσ|Από αριστερά προς τα δεξιά: Βίκτορ Ματσούρ, Τόμι Κουκ, [[Ρίτσαρντ Κόντε και Μίμι Αγκούλια σε σκηνή της ταινίας]] Η Κραυγή της Πόλης (Cry of the City) είναι ένα αστυνομικό δραματκό φιλμ νουάρ Αμερικανικής παραγωγής του 1948 σε σκηνοθεσία Ρόμπερτ Σιόντμακ και σενάριο των Ρίτσαρντ Μέρφι και Μπεν Χεκτ βασισμένο στο μυθιστόρημα "The Chair for Martin Rome" (1947) του Χένρι Έντουαρντ Χέλσεθ. Πρωταγωνιστούν οι Βίκτορ Ματσούρ, Ρίτσαρντ Κόντε, Φρεντ Κλαρκ και η Σέλλεϊ Γουίντερς.
Η ταινία κέρδισε μια υποψηφιότητα, αυτού του καλύτερου σεναρίου για τον Ρίτσαρντ Μέρφι, από την Ένωση Αμερικανών Συγγραφέων (Writers Guild of America).
Πλοκή
Ο Μάρτιν Ρομ, ένας σκληρός εγκληματίας, βρίσκεται σε ένα δωμάτιο νοσοκομείου περιμένοντας χειρουργική επέμβαση για τα τραύματα που έχει εξαιτίας των πυροβολισμών που αντάλλαξε και σκότωσε έναν αστυνομικό. Στο νοσοκομείο, τον επισκέπτονται μέλη της οικογένειάς του, καθώς και η φίλη του, Τίνα Ρικάντε, αλλά και οι αστυνομικοί ντετέκτιβ Καντέλλα και Κόλινς. Οι αστυνομικοί θεωρούν βασικό ύποπτο τον Μάρτιν για την ληστεία κοσμημάτων και την δολοφονία, για τα οποίες ένας άλλος άνδρας έχει ήδη συλληφθεί και καταδικαστεί σε θάνατο. Ο Καντέλλα περιφρονεί ιδιαίτερα τον Μάρτιν για το ότι έχει στραφεί στο έγκλημα, αν και ήταν παιδικοί φίλοι από την ίδια φτωχή ιταλο-αμερικανική γειτονιά. Τον Μάρτιν επισκέπτεται επίσης ο Νάιλς, ένας σκοτεινός δικηγόρος, ο οποίος προσπαθεί να εξαναγκάσει τον Μάρτιν να ομολογήσει τη ληστεία κοσμημάτων, απειλώντας να βλάψει την Τίνα. Ο Μάρτιν αντιδρά προσπαθώντας να στραγγαλίσει τον δικηγόρο. Αργότερα, ο Μάρτιν γοητεύει τη νοσοκόμα του, την δεσποινίδα Προύετ, η οποία αναλαμβάνει να κρύψει την Τίνα από τον Νάιλς και την αστυνομία στο διαμέρισμά της.
Αφού μεταφέρεται στο νοσοκομείο της φυλακής, ο Μάρτιν δραπετεύει με τη βοήθεια ενός διαχειριστή. Πηγαίνοντας στο γραφείο του Νάιλς για να ζητήσει χρήματα για να επιτρέψει σε αυτόν και την Τίνα να ξεφύγουν, ο Μάρτιν ανακαλύπτει τα κλεμμένα κοσμήματα και κάνει τον Νάιλς να ομολογήσει ότι η συνεργάτρια του στη δολοφονία / ληστεία ήταν μια σγουρή, μασέρ με το όνομα Ρόουζ Γκίβενς. Όταν ο Νάιλς προσπαθεί να πάρει ένα όπλο, ο Μάρτιν τον μαχαιρώνει μέχρι θανάτου και παίρνει τα κοσμήματα, κρύβοντάς τα σε ένα ντουλάπι σε σταθμό του μετρό.
Ο Μάρτιν, φανερά άρρωστος και εξαντλημένος, πηγαίνει στο διαμέρισμα των γονιών του. Αν και ο Μάρτιν απορρίπτεται από τον πατέρα του, ο μικρός αδερφός του Τόνι τον λατρεύει. Η μητέρα τους λέει στον Μάρτιν ότι πρέπει να φύγει, αλλά καθώς τον προετοιμάζει λίγο φαγητό, εμφανίζεται ο Καντέλλα. Καθώς πρόκειται να ψάξει στο διαμέρισμα, ο Μάρτιν φαίνεται να κρατά ένα όπλο. Όταν ο Μάρτιν δραπετεύει, ο Καντέλλα συνομιλεί με τον Τόνι, προειδοποιώντας τον να μην ακολουθήσει την εγκληματική καριέρα του αδερφού του.
Ο Μάρτιν χρησιμοποιεί μια παλιά φίλη του, τη Μπρέντα, για να εντοπίσει τη διεύθυνση της Ρόουζ, αλλά είναι τόσο αδύναμος που η Μπρέντα αναγκάζεται να βρει έναν ξένο γιατρό χωρίς άδεια για να τον παρακολουθήσει. Όταν η Μπρέντα αναφέρει τελικά στον Μάρτιν στη διεύθυνση της Ρόουζ, εκείνος την βρίσκει και της προσφέρει τα κοσμήματα που πήρε από το γραφείο του Νάιλς με αντάλλαγμα «πέντε χιλιάδες δολάρια, ένα αυτοκίνητο, μια έξοδο από τη χώρα και έναν καλό ύπνο».
Στο αστυνομικό τμήμα, ο Καντέλλα και ο Κόλινς ανακρίνουν άτομα που θα μπορούσαν να έχουν βοηθήσει τον Μάρτιν να ξεφύγει από το νοσοκομείο της φυλακής και μετά, συμπεριλαμβανομένου του διαχειριστή από τη φυλακή, του υπευθύνου του θαλάμου του νοσοκομείου και πολλών γιατρών χωρίς άδεια. Ένας από αυτούς τους γιατρούς είναι ο κτηνίατρος, ο οποίος ομολογεί ότι έχει θεραπεύσει τον καταζητούμενο άνδρα. Εν τω μεταξύ, η Ρόουζ αποφασίζει να δώσει τα χρήματα και να μεταφέρει τον Μάρτιν, ο οποίος τηλεφωνεί στον Καντέλλα για να του ενημερώσει ότι θα συναντήσει την Ρόουζ σε σταθμό του μετρό όπου τα κοσμήματα είναι αποθηκευμένα σε ένα ντουλάπι. Ο Μάρτιν συναντά πρώτα την Ρόουζ και απαιτεί τα μετρητά που του υποσχέθηκε, αλλά απαιτεί να πάρει τα κοσμήματα πρώτα. Όταν η αστυνομία φτάνει να την συλλάβει, αυτήν προσπαθεί να πυροβολήσει τον Μάρτιν, αλλά τραυματίζει τον Καντέλλα αντ 'αυτού.
Ο Καντέλλα φεύγει από το νοσοκομείο όπου νοσηλευόταν για να αναζητήσει την Τίνα, η οποία μπορεί να τον οδηγήσει στον Μάρτιν. Ανακαλύπτει ότι η Τίνα έχει πάει σε μια εκκλησία, όπου εκεί συναντά τον Μάρτιν. Η Τίνα, ωστόσο, αρνείται να φύγει με τον Μάρτιν και ο Καντέλλα καθώς φτάνει, την πείθει να φύγει από την εκκλησία. Καθώς συλλαμβάνει τον Μάρτιν και τον οδηγεί έξω από την εκκλησία, ο Μάρτιν ξεφεύγει και τρέχει στο δρόμο. Ο Καντέλλα τότε τον πυροβολεί, σκοτώνοντας τον. Μόλις φτάνει στη σκηνή, ο αδελφός του Μάρτιν, Τόνι, που δεν μπόρεσε να κλέψει χρήματα από τη μητέρα τους, όπως είχε του ζητήσει ο Μάρτιν, καταρέει.
Παραγωγή
Ο σκηνοθέτης Ρόμπερτ Σιόντμακ ήταν δανεικός από τη Universal Studios για αυτήν την κινηματογραφική ταινία. Ο Σιόντμακ αργότερα σε μια συνέντευξή του ανέφερε: «Νόμιζα ότι ήταν καλή, αλλά δεν είναι πραγματικά το είδος της ταινίας μου: Μισώ τις τοποθεσίες - υπάρχουν τόσα πολλά που δεν μπορείς να ελέγξεις». Τα γυρίσματα της ταινίας πραγματοποιήθηκαν σε τοποθεσίες στη Νέα Υόρκη.
Κριτικές
Τη στιγμή που κυκλοφόρησε η ταινία, οι New York Times επαίνεσαν την ταινία ως «τραβηγμένη και απαίσια ρεαλιστική». Επίσης επαίνεσαν τις παραστάσεις ως «απολύτως αποτελεσματικές» και ανέφεραν ότι «Ο Βίκτορ Μαντσούρ, ένας ηθοποιός κάποτε ύποπτος για το περιορισμένο ταλέντο του, μετατρέπεται με μια πολύ ικανοποιητική ερμηνεία ως ο ειλικρινής και ευγενικός αστυνομικός, ο οποίος όχι μόνο γνωρίζει την υπόθεση του αλλά και το είδος των ανθρώπων που παρακολουθεί».
Στο προσωπικό του περιοδικού Variety άρεσε η ταινία και έγραψε: «Η σκληρή αγωνία της μεθόδου καταδιώξης δίνεται με κορυφαία παράσταση στην Κραυγή της πόλης. Είναι μια συναρπαστική κινηματογραφική ταινία, που συνδυάζεται αξιόπιστα για να ξεδιπλώσει κάθε δυνατή δράση και ένταση εγγενής σε μια τέτοια πλοκή. Η τάση του Ρόμπερτ Σιόντμακ για τη διαμόρφωση ενός μελοδραματικού ενθουσιασμού που περνά σε ένα κοινό πραγματοποιείται ρεαλιστικά σε αυτό.
Εξωτερικοί σύνδεσμοι
Κατηγορία:Ταινίες του 1948 Κατηγορία:Φιλμ νουάρ Κατηγορία:Αμερικανικές ταινίες Κατηγορία:Αμερικανικές αστυνομικές δραματικές ταινίες Κατηγορία:Αμερικανικές ασπρόμαυρες ταινίες Κατηγορία:Αγγλόφωνες ταινίες Κατηγορία:Ταινίες σε σκηνοθεσία Ρόμπερτ Σιόντμακ Κατηγορία:Ταινίες σε σενάριο Μπεν Χεκτ Κατηγορία:Ταινίες βασισμένες σε αμερικανικά μυθιστορήματα Κατηγορία:Ταινίες παραγωγής 20th Century Fox Κατηγορία:Ταινίες γυρισμένες στη Νέα Υόρκη Κατηγορία:Ταινίες τοποθετημένες στη Νέα Υόρκη
Νοτιοαφρικανικές γενικές εκλογές (2009)
Οι προεδρικές και βουλευτικές εκλογές του 2009 διεξήχθησαν στη Νότια Αφρική στις 22 Απριλίου 2009. Στις κάλπες προσήλθαν 23 εκατομμύρια ψηφοφόροι για να επιλέξουν μεταξύ 26 πολιτικών κομμάτων .Επικρατέστερος νικητής στις προεδρικές εκλογές είναι ο Τζέικομπ Ζούμα. Για πρώτη φορά παλιά στελέχη του Αφρικανικού Εθνικού Κογκρέσου (ΑΝC) διεκδίκησαν με δικό τους πολιτικό σχηματισμό ένα μέρος της δύναμης του ιστορικού κόμματος του Νέλσον Μαντέλα. Τα πρώτα αποτελέσματα των εκλογών έδειξαν ότι το ANC συγκεντρώνει ποσοστό 53,6 %, ενώ το νέο κόμμα COPE, που συγκροτήθηκε από διαφωνούντες του ANC, έλαβε το 8,7% των ψήφων. Τα τελικά αποτελέσματα ανακοινώθηκαν στις 25 Απριλίου και έδωσαν τη νίκη στο Αφρικανικό Εθνικό Κογκρέσο του Τζέικομπ Ζούμα με 65,9%. Ωστόσο, το κόμμα απώλεσε τα 2/3 των εδρών της Βουλής που του χρειάζονταν για συνταγματική αναθεώρηση και επιπλέον ηττήθηκε και στην περιφέρεια της Δυτικής Ακτής. Η Δημοκρατική Συμμαχία (DA) έλαβε το 16,68% των ψήφων και το νεοσύστατο Κογκρέσο του Λαού (COPE), το οποίο είχαν σχηματίσει διαφωνούντες του ANC ακολούθησε με ποσοστό 7,42%. Το κοινοβούλιο εξέλεξε πρόεδρο τον Τζέικομπ Ζούμα στις 6 Μαΐου του 2009 και ο ίδιος ανέλαβε καθήκοντα στις 9 Μαΐου.
Αποτελέσματα
Εθνοσυνέλευση της Νότιας Αφρικής, 22 Απριλίου 2009 !style="background-color:#E9E9E9" align=left valign=top| !style="background-color:#E9E9E9" align=left valign=top|Κόμματα !style="background-color:#E9E9E9" align=left valign=top|Ηγέτες !style="background-color:#E9E9E9"|Ψήφοι !style="background-color:#E9E9E9"|% !style="background-color:#E9E9E9"|Μεταβολή !style="background-color:#E9E9E9"|Έδρες !style="background-color:#E9E9E9"|Μεταβολή
Παραπομπές
2009
Κέτσαπ
μικρογραφία|100 px|κέτσαπ. Η κέτσαπ (αγγλ. ketchup) είναι πυκνή σάλτσα με βάση τη ντομάτα, με γλυκόξινη και πικάντικη γεύση. Χρησιμοποιείται ως άρτυμα σε τηγανητές πατάτες, χάμπουργκερ, χοτ ντογκ, σνίτσελ, σάντουιτς, γύρο, σουβλάκια κτλ.
Χρήση
Η κατανάλωση κέτσαπ είναι ένας δημοφιλής τρόπος κατανάλωσης ντομάτας που χρησιμοποιείται ευρέως στο γρήγορο φαγητό. Επειδή στο κέτσαπ που κυκλοφορεί στο εμπόριο προστίθενται μεγάλα ποσοστά ζάχαρης και ενδεχομένως συντηρητικά, υπάρχουν ανησυχίες για τη χρήση του και θεωρείται ότι έχει συμβάλει στην εξάπλωση της παχυσαρκίας και ιδιαίτερα της παιδικής παχυσαρκίας.
Παραπομπές
Κατηγορία:Σάλτσες Κατηγορία:Τρόφιμα με βάση την τομάτα
Κρανίο
Το κρανίο (από Αρχαία Ελληνικά: τό κρανίον) είναι οστεώδης δομή η οποία σχηματίζει το κεφάλι των σπονδυλωτών. Το κρανίο υποστηρίζει τις δομές του προσώπου και λειτουργεί ως προστατευτική κοιλότητα για τον εγκέφαλο. Το κρανίο αποτελείται από δύο μέρη: το κρανίο και τη γνάθο. Το κρανίο αποτελεί τμήμα του σκελετού και αποτελεί προϊόν της κεφαλοποίησης. Περικλείει τον εγκέφαλο και αρκετές αισθητικές δομές όπως τα μάτια, τα αυτιά, τη μύτη και το στόμα. Στον άνθρωπο, αυτές οι αισθητικές δομές αποτελούν μέρος του σκελετού του προσώπου. Για μια αναλυτικότερη ματιά για το ανθρώπινο κρανίο, βλέπε ανθρώπινο κρανίο.
Μεταξύ άλλων, το κρανίο προστατεύει τον εγκέφαλο, καθορίζει την απόσταση ανάμεσα στα μάτια και επιτρέπει την στερεοσκοπική όραση. Καθορίζει την θέση των αυτιών για να ενεργοποιήσει τον ηχοεντοπισμό της κατεύθυνσης και της απόστασης των ήχων. Σε μερικά ζώα, όπως τα κερατοφόρα οπληφόρα, το κρανίο έχει και αμυντική λειτουργία, παρέχοντας την στερέωση (στο μετωπιαίο οστό) για τα κέρατα.
Παραπομπές
Κατηγορία:Ανθρώπινη κεφαλή και λαιμός Κατηγορία:Οστά κεφαλής και λαιμού Κατηγορία:Πλατιά οστά Κατηγορία:Κρανίο
Τάρκεκ (δορυφόρος)
Ο Τάρκεκ (αγγλικά: Tarqeq), ή Κρόνος LII (Saturn LII) είναι ένας φυσικός δορυφόρος του πλανήτη Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ και Jan Kleyna στις 13 Απριλίου του 2007, μετά από παρατηρήσεις στο διάστημα μεταξύ 5 Ιανουαρίου 2006 και 22 Μαρτίου 2007 και του δόθηκε η προσωρινή ονομασία S/2007 S 1.
Ο ημιάξονας τροχιάς του έχει μέγεθος 17.910.600 χλμ. και η περιφορά του διαρκεί 894,86 ημέρες. Η τροχιά του σχηματίζει κλίση 49,90° με την Εκλειπτική (49,77° προς τον Ισημερινό του Κρόνου), με κατεύθυνση ορθής φοράς και εκκεντρότητα 0,1081. Η διάμετρός του είναι 7 χιλιόμετρα. Είναι μέλος της ομάδας Ινουίτ.
Πήρε το όνομά του από τον Τάρκεκ (Tarquiup Inua ή Tarqeq), θεό της Σελήνης των Ινουίτ.
Εξωτερικοί σύνδεσμοι
Κατηγορία:Φυσικοί δορυφόροι Κρόνου
Σουμπίνιο
Βραζιλία και Πορτογαλία
Το πρώτο του επαγγελματικό συμβόλαιο, ήταν με την Σάο Πάολο, το 2005. Δόθηκε δανεικός το πρώτο εξάμηνο του 2006 στην αμερικάνικη, Αμέρικα SP και το δεύτερο εξάμηνο στην κινέζικη Κασίμα Άντλερς. Μεταγράφηκε στην Κορίτιμπα και αργότερα στην Πόντε Πρέτα το 2007, ενώ το 2008 πέρασε από την Ρίο Κλάρο.
Την σεζόν 2008-09, μεταγράφηκε στο πορτογαλικό πρωτάθλημα και στην Λεισόες, την οποία σαν βασικό μέλος της, βοήθησε να κατακτήσει την 6η θέση, την καλύτερη που έχει βρεθεί στην πρώτη κατηγορία του πρωταθλήματος, στην νεότερη ιστορία της.
Ελληνικό πρωτάθλημα
Το καλοκαίρι του 2009, ο Εθνικός Πειραιώς τον έφερε στην Ελλάδα και αγωνίστηκε στην Β' Εθνική για μια σεζόν. Με τις καλές του εμφανίσεις κέρδισε μεταγραφή στον Ολυμπιακό το επόμενο καλοκαίρι. Αμέσως δόθηκε δανεικός στον Πανσερραϊκό για την σεζόν 2010-11. Το πρώτο μισό της σεζόν 2011-12 το πέρασε δανεικός στον ΟΦΗ και το δεύτερο εξάμηνο στον Λεβαδειακό. Για την σεζόν 2012-13 υπέγραψε τον δανεισμό του στον Ατρόμητο.
Το καλοκαίρι του 2020 ο Σουμπίνιο επέστρεψε στην Ελλάδα για λογαριασμό της Καλαμάτας που αγωνίζεται στη Football League.
Το 2022 υπέγραψε για λογαριασμό του Εθνικού Ο.Φ.Π.Φ. στην οποία επέστρεψε μετά από 12 χρόνια.
Παραπομπές
Κατηγορία:Βραζιλιάνοι ποδοσφαιριστές Κατηγορία:Επιθετικοί ποδοσφαιριστές Κατηγορία:Μέσοι ποδοσφαιριστές Κατηγορία:Ποδοσφαιριστές Σάο Χοσέ Κατηγορία:Ποδοσφαιριστές Σπορτ Κλαμπ Κορίνθιανς Παουλίστα Κατηγορία:Ποδοσφαιριστές Ατλέτικο Σοροκάμπα Κατηγορία:Ποδοσφαιριστές ΚΡ Βάσκο ντα Γκάμα Κατηγορία:Ποδοσφαιριστές Σάο Πάολο Φουτεμπόλ Κλούμπε Κατηγορία:Ποδοσφαιριστές Αμέρικα Φουτεμπόλ Κλούμπε (Σάο Πάολο) Κατηγορία:Ποδοσφαιριστές Κασίμα Άντλερς Κατηγορία:Ποδοσφαιριστές Κορίτιμπα Φουτ Μπολ Κλαμπ Κατηγορία:Ποδοσφαιριστές Ασοσιασάο Ατλέτικα Πόντε Πρέτα Κατηγορία:Ποδοσφαιριστές Λεϊσόες ΣΚ Κατηγορία:Ποδοσφαιριστές Εθνικού Πειραιώς Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Πανσερραϊκού Κατηγορία:Ποδοσφαιριστές ΟΦΗ Κατηγορία:Ποδοσφαιριστές Λεβαδειακού Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέιρα Λίγκα Κατηγορία:Ποδοσφαιριστές Καραμπάγ ΦΚ Κατηγορία:Ξένοι ποδοσφαιριστές στην Ελλάδα Κατηγορία:Ποδοσφαιριστές Πρέμιερ Λιγκ Αζερμπαϊτζάν
Λάκκα Θεσπρωτίας
Η Λάκκα είναι ημιορεινό χωριό της περιφερειακής ενότητας Θεσπρωτίας σε υψόμετρο 180 μέτρα, το οποίο βρίσκεται Α.-ΝΑ. της Ηγουμενίτσας σε απόσταση 4,5 χλμ. (μέσω Γραικοχώρι) από αυτή. Η παλιά της ονομασία είναι Σαλίστα και έτσι ορίστηκε το 1919 με το ΦΕΚ 184Α - 19/08/1919 ως έδρα της ομώνυμης κοινότητας που ανήκε στο νομό Ιωαννίνων. Το 1929 με το ΦΕΚ 431Α - 12/12/1929 μετονομάστηκε σε Λάκκα και το 1937 με το ΦΕΚ 119Α - 01/04/1937 υπάχθηκε στον νεοϊδρυθέντα νομό Θεσπρωτίας. Σύμφωνα με το Σχέδιο Καλλικράτης μαζί με την Ηγουμενίτσα, την Εθνική Αντίσταση, τα Λιόφυτα και τα Πεστανιώτικα αποτελούν τη δημοτική κοινότητα Ηγουμενίτσας που υπάγεται στη δημοτική ενότητα Ηγουμενίτσας του δήμου Ηγουμενίτσας και σύμφωνα με την απογραφή του 2011 έχει πληθυσμό 3 μόνιμους κατοίκους. Στην απογραφή του 2001 αριθμούσε 16 κατοίκους. Εκκλησιαστικά υπάγεται στη Μητρόπολη Παραμυθίας, Φιλιατών, Γηρομερίου και Πάργας. Η εκκλησία του χωριού είναι αφιερωμένη στον Άγιο Γεώργιο.
Παραπομπές
Κατηγορία:Χωριά του νομού Θεσπρωτίας Κατηγορία:Δήμος Ηγουμενίτσας
Τζέιμς Μποντ, πράκτωρ 007: Επιχείρηση Μούνρεϊκερ
Το Τζέιμς Μποντ, πράκτωρ 007: Επιχείρηση Μούνρεϊκερ (πρωτότυπος τίτλος:Moonraker) είναι μια βρετανική κατασκοπευτική ταινία του 1979 και αποτελεί την ενδέκατη ταινία της σειράς ταινιών Τζέιμς Μποντ σε παραγωγή της Eon Productions. Η ταινία γυρίστηκε για την United Artists. Σε σκηνοθεσία του Λιούις Γκίλμπερτ και σε σενάριο του Κρίστοφερ Γουντ, πρωταγωνιστεί ο Ρότζερ Μουρ στον ρόλο του Τζέιμς Μποντ για τέταρτη φορά σε ταινία της Eon Productions, μαζί με τους Λόις Τσάιλς, Ρίτσαρντ Κιλ, Μάικλ Λόνσντεϊλ και Μπέρναρντ Λι. Στην ταινία αυτήν, ο Τζέιμς Μποντ εξερευνά την κλοπή ενός διαστημικού λεωφορείου, και οι έρευνες του τον οδηγούν στον Χιούγκο Ντραξ. Ο ίδιος, σε συνεργασία με την επιστήμονα Δρ. Χόλυ Γκουντχεντ, τον καταδιώκουν από την Καλιφόρνια έως τη Βενετία, το Ρίο Ντε Τζανέιρο και στο τέλος καταλήγουν στο διάστημα, όπου από εκεί οι δυο τους καλούνται να τον εμποδίσουν να αφανίσει όλον τον παγκόσμιο πληθυσμό και να δημιουργήσει τη λεγόμενη ιδανική φυλή.
Η συγκεκριμένη ταινία είναι η τρίτη και η τελευταία ταινία του Τζειμς Μποντ σε σκηνοθεσία του Λιούις Γκίλμπερτ. Η ταινία είναι βασισμένη στο ομώνυμο βιβλίο του Ίαν Φλέμινγκ του 1955. Οι παραγωγοί αρχικά σκόπευαν να γυρίσουν την ταινία Για τα μάτια σου μόνο, ωστόσο επηρεασμένοι από την απήχηση του Star Wars, επέλεξαν να γυριστεί το Μούνρεϊκερ τελικά. Τα κύρια γυρίσματα έγιναν σε μέρη όπως τη Γαλλία, την Ιταλία, τις Ηνωμένες Πολιτείες Αμερικής και τη Γουατεμάλα.
Η πρεμιέρα της ταινίας έγινε στο Λονδίνο στις 26 Ιουνίου 1979, και κυκλοφόρησε στους κινηματογράφους του Ηνωμένου Βασίλειου την ίδια ακριβώς μέρα, ενώ στους κινηματογράφους των Ηνωμένων Πολιτειών κυκλοφόρησε τρεις μέρες μετά. Η ταινία έλαβε μικτές κριτικές, ενώ απέφερε 210 εκατομμύρια δολάρια παγκοσμίως., κι έτσι έγινε η υψηλότερη εισπρακτικά ταινία της σειράς, έως τη στιγμή που την ξεπέρασε αργότερα εισπρακτικά η ταινία GoldenΕye. Η ταινία αυτή είναι η τελευταία ταινία του Τζειμς Μποντ στην οποία ο Μπερναρντ Λι υποδύεται τον M, αφού τον Ιανουάριο του 1981 πέθανε.
Πλοκή
Ένα τζάμπο 747, που μεταφέρει το διαστημικό λεωφορείο "Μουνρέικερ" από τις ΗΠΑ στη Μεγάλη Βρετανία, συντρίβεται. Όμως, οι μυστικές υπηρεσίες δεν βρίσκουν συντρίμια του διαστημικού οχήματος και αναθέτουν στον 007 να ερευνήσει σχετικά, ξεκινώντας από την κατασκευάστρια εταιρεία, η οποία ανήκει στον Ντραξ, έναν επιχειρηματία με πρωτότυπες αλλά ολέθριες για την ανθρωπότητα ιδέες.
Εξωτερικοί σύνδεσμοι
Κατηγορία:Ταινίες του 1979 Κατηγορία:Βρετανικές ταινίες Κατηγορία:Ταινίες σε σκηνοθεσία Λιούις Γκίλμπερτ Κατηγορία:Αγγλόφωνες ταινίες Κατηγορία:Ταινίες με μουσική σύνθεση Τζον Μπάρι Κατηγορία:Ταινίες Τζέιμς Μποντ Κατηγορία:Βρετανικές κατασκοπικές ταινίες Κατηγορία:Διαστημική περιπέτεια (ταινίες) Κατηγορία:Ταινίες βασισμένες σε βρετανικά μυθιστορήματα Κατηγορία:Ταινίες σε παραγωγή Άλμπερτ Μπρόκολι Κατηγορία:Ταινίες γυρισμένες στο Λος Άντζελες Κατηγορία:Ταινίες γυρισμένες στην Αργεντινή Κατηγορία:Ταινίες τοποθετημένες στην Αγγλία Κατηγορία:Ταινίες παραγωγής United Artists
Διοικητική διαίρεση νομού Κεφαλληνίας (πρόγραμμα Καποδίστριας)
Στον παρακάτω κατάλογο αναφέρονται οι δήμοι, οι κοινότητες, τα δημοτικά, κοινοτικά διαμερίσματα και οι οικισμοί του νομού Κεφαλληνίας, όπως προέκυψαν από την εφαρμογή του σχεδίου Καποδίστριας.
Σύμφωνα με το Πρόγραμμα "Κλεισθένης Ι" από τις δημοτικές εκλογές Μαΐου 2019, ο Δήμος Κεφαλονιάς διαιρέθηκε σε τρεις νέους δήμους (Δήμος Αργοστολίου, Δήμος Ληξουρίου και Δήμος Σάμης).
right|350px